Geskep op Dinsdag, 18 Oktober 2016 14:30
Die Bybel is die tasbaarste vorm van kommunikasie tussen God en die mens.
Dit is die Woord van God, wat onderrig, ondersteun, leiding gee, troos en beloftes bevat. Voorwaar 'n kragtige boek.
Maar wat beteken die Bybel vir jou? Hoe gebruik jy die Bybel in jou daaglikse lewe? Dink jy die Bybel is nog relevant in alle sfere van ons huidige samelewing?
Op die lang pad saam met God
Geskep op Dinsdag, 04 Oktober 2016 11:00
Ons almal is soekend.
Ons soek liefde, antwoorde, betekenis, 'n doel vir ons lewe. As ons die dag die Here Jesus ontmoet, vervul Hy al dié behoeftes. As ons daardie plek vind waar ons inpas, daar waar die Here ons wil gebruik, dan maak dit net sin. Dit voel reg.
Daarom is dit so frustrerend en teleurstellend as ons planne nie uitwerk nie. Maar selfs in hierdie mislukkings, soos ons maar te dikwels daarna kyk, openbaar die Here sy ongelooflike karakter en wysheid aan ons.
Dit is maar een van die lesse wat Dries Fourie (staande, derde van links) geleer het, toe hy die Here gevra het om hom te wys waar sy roeping lê.
Gee jou beste vir God
Geskep op Donderdag, 30 Junie 2016 17:53
Ons belangstellings en dit waaroor ons passievol is, is dikwels die rede hoekom ons ons verhouding met God afskeep. Ons staar onsself so vas in ons eie doelwitte en roeping dat ons vergeet en, ja, self nie eers werklik omgee dat dit alles 'n gawe is nie. 'n Gawe van 'n God wat, nog voor ons gebore was, daardie einste talente en ideale in ons harte en hande geplaas het.
"U het my gevorm, my aanmekaargeweef in die skoot van my moeder. Ek wil U loof, want U het my op 'n wonderbaarlike wyse geskep. Wat U gedoen het, vervul my met verwondering." Psalm 139:13-14